Document ID: 32005D0138

ΑΠΌΦΑΣΗ ΤΗΣ ΕΠΙΤΡΟΠΉΣ
της 16ης Φεβρουαρίου 2005
για την τροποποίηση της απόφασης 2003/828/ΕΚ όσον αφορά τις μετακινήσεις ζώων από απαγορευμένη ζώνη και μέσα σε αυτή στην Πορτογαλία, σε σχέση με την εμφάνιση καταρροϊκού πυρετού του προβάτου σε αυτό το κράτος μέλος
[κοινοποιηθείσα υπό τον αριθμό Ε(2005) 335]
(Κείμενο που παρουσιάζει ενδιαφέρον για τον ΕΟΧ)
(2005/138/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2000/75/ΕΚ του Συμβουλίου, της 20ής Νοεμβρίου 2000, για τη θέσπιση ειδικών διατάξεων σχετικών με μέτρα καταπολέμησης και εξάλειψης του καταρροϊκού πυρετού του προβάτου (1), και ιδίως το άρθρο 8 παράγραφος 2 στοιχείο δ), το άρθρο 9 παράγραφος 1 στοιχείο γ) και το άρθρο 12,
Εκτιμώντας τα ακόλουθα:
(1)
Η απόφαση 2003/828/ΕΚ της Επιτροπής, της 25ης Νοεμβρίου 2003, για τις ζώνες προστασίας και εποπτείας σε σχέση με τον καταρροϊκό πυρετό του προβάτου (2), εκδόθηκε με βάση την επικρατούσα κατάσταση στις περιοχές της Κοινότητας που έχουν πληγεί από τον καταρροϊκό πυρετό του προβάτου. Η εν λόγω απόφαση οριοθετεί τις ζώνες προστασίας και εποπτείας (εφεξής «απαγορευμένες ζώνες») οι οποίες αντιστοιχούν σε ειδικές επιδημιολογικές καταστάσεις και θεσπίζει τους όρους υπό τους οποίους μπορούν να προβλεφθούν εξαιρέσεις από την απαγόρευση εξόδου που θεσπίστηκε με την οδηγία 2000/75/ΕΚ για ορισμένες μετακινήσεις ζώων, σπέρματος, ωαρίων και εμβρύων τους από τις εν λόγω ζώνες και μέσα σε αυτές.
(2)
Με την απόφαση 2003/828/ΕΚ, όπως τροποποιήθηκε τελευταία από την απόφαση 2004/898/ΕΚ, θεσπίστηκε μια απαγορευμένη ζώνη (εφεξής «ζώνη ΣΤ») που αντιστοιχεί στην επικρατούσα κατάσταση στην Ισπανία και στην Πορτογαλία όσον αφορά τον καταρροϊκό πυρετό του προβάτου όταν εκδόθηκε η απόφαση 2004/898/ΕΚ.
(3)
Η Πορτογαλία έχει ενημερώσει την Επιτροπή για την εμφάνιση καταρροϊκού πυρετού του προβάτου στο concelho (δήμο) Idanha-a-Nova.
(4)
Στις πληγείσες περιοχές της Πορτογαλίας πρέπει να ισχύσουν εξαιρέσεις από την απαγόρευση εξόδου από τις απαγορευμένες ζώνες, όπως προβλέπεται στην απόφαση 2003/828/ΕΚ.
(5)
Επιπλέον, η ζώνη ΣΤ πρέπει να επεκταθεί και να οριοθετηθεί προκειμένου να ληφθούν υπόψη οι γεωγραφικοί, οικολογικοί και επιζωοτιολογικοί παράγοντες που συνδέονται με τον καταρροϊκό πυρετό του προβάτου στις πληγείσες περιοχές της Πορτογαλίας.
(6)
Ως εκ τούτου, η απόφαση 2003/828/ΕΚ πρέπει να τροποποιηθεί αναλόγως.
(7)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2003/828/ΕΚ τροποποιείται ως εξής:
1)
Η παράγραφος 1 και η εισαγωγική φράση της παραγράφου 2 του άρθρου 3 αντικαθίστανται από το ακόλουθο κείμενο:
«1. Οι εσωτερικές αποστολές των ζώων, του σπέρματος, των ωαρίων και των εμβρύων τους, από μια απαγορευμένη ζώνη όπως ορίζεται στο παράρτημα Ι, εξαιρούνται από την απαγόρευση εξόδου μόνον εφόσον τα ζώα, το σπέρμα, τα ωάρια και τα έμβρυά τους πληρούν τους όρους που απαριθμούνται στο παράρτημα ΙΙ, ή, στις περιπτώσεις της Ισπανίας, της Γαλλίας, της Ιταλίας και της Πορτογαλίας, εφόσον πληρούν τους όρους της παραγράφου 2, ή, στην περίπτωση της Ελλάδας, εφόσον πληρούν τους όρους της παραγράφου 3.
2. Στην Ισπανία, τη Γαλλία, την Ιταλία και την Πορτογαλία, οι εσωτερικές αποστολές, όπως προβλέπεται στην παράγραφο 1, εξαιρούνται από την απαγόρευση εξόδου από την αρμόδια αρχή, εφόσον:».
2)
Το παράρτημα I τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση εφαρμόζεται από τις 21 Φεβρουαρίου 2005.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 16 Φεβρουαρίου 2005.

Labels: 0
18
8
6